  Майя Бывальцева Якшур-Бӧдья ёросысь Пушкар гуртын выльдэм лулчеберет юртэз усьтӥзы. Тупатъян ужъёс кы ар кыстӥськизы. Со сярысь Удмуртиысь тӧролэн но кивалтэтлэн пресс-службазы ивортӥз. 2021-тӥ арын ужъёслы 1 миллион манетлэсь трос коньдон висъязы. Отын вӧлдэтэз, выжез, борддоръёсты тупатъязы, электроезъёсты, ву кошкон гумыосты воштӥзы. Учкисьёслы залэ 50 пуконъёс басьтӥзы. 2020-тӥ арын липетсэ но верандаез выльдӥзы. Пушкарысь ивортодэтъя но лулчеберетъя центр озьы ик Маяк черкогуртын, Ванькагуртын, Кенервай, Кечшур гуртъёсын улӥсьёс понна ужа. Отын творчествоя но спортъя трос пӧртэм кружокъёс но секциос усьтэмын. Калык лулчеберет юртэн ортчытъяськись вожвылъяськонъёсы мыло-кыдо пыриське, концертъёсы, лыдзӥськонние ветлэ. Таяз арын куать толэзь ӵоже 48 ужрадъёс радъязы, отчы 3 сюрс 58 адями пыриськиз. Тегъёс: Лулчеберет Удмуртия тупатъянужъёс Якшур-Бӧдья  